section_heading: Povijest
paragraph_text: Najviše podataka o osnutku kluba posjedujemo iz ostavštine dokumenata i dnevničkih zapisa Đuke Vernera (1908. – 1995.), dugogodišnjeg igrača i člana uprave kluba.Prema njegovim podatcima, prvu uporabljivu loptu, koja nije potjecala iz ostavštine Engleza, Županjci su kupili 1920. godine u Somboru. Zanimljivo je da su za nju koristili svinjske mjehure, koje su nabavljali od lokalnih mesara.